text: Бизнес :: БМФ вдигна флага на пети 45 500-тонен кораб
  Начало Бизнес БМФ вдигна флага на пети 45 500-тонен кораб
  Още един кораб остава по проекта Bluetech 45
  18:54 24.06.2020
  "Параходство Български морски флот" АД получи петия 45 500-тонен кораб за превоз на насипни товари от проекта Bluetech 45. Флагът на "Милин камък" беше вдигнат днес в 14:11 часа местно време в китайската корабостроителница Jiangsu Yangzijiang Shipbuilding.
  "Милин камък" е петият кораб от проекта Bluetech 45 и е първият от серията, оборудван със скрабър (устройство за прочистването на изгорелите газове, с цел намаляване на замърсяването на въздуха със серни оксиди - SOx).
  "Милин камък" е вторият кораб в историята на БМФ с това име, свързано с безсмъртната епопея на Ботевата чета от Козлодуй до Околчица. Първият "Милин камък" е 25 000-тонен кораб за превоз на насипни товари, построен във Варна през 1979 г. и останал в експлоатация до 2011 г.
  В китайска корабостроителница продължават довършителните работи по поръчания от "Параходство БМФ" шести (последен) кораб от същия проект. Той ще носи името "Околчица".